**МОБИЛДІ АУДАРЫМДАР ТУРАЛЫ ДЕРЕК ПЕН ДӘЙЕК**

**1. МОБИЛДІ АУДАРЫМДАРДЫ ТЕКСЕРУ НЕ ҮШІН ҚАЖЕТ?**

Мобилді аударымдарды тексеру заңсыз **кәсіпкерлік қызметті көлеңкеден шығаруға бағытталған**.

Кейбір кәсіпкерлер сатылған тауарлар немесе қызметтер үшін төлемді мобилді аударымдар арқылы алады. Алайда, бұл аударымдар кассалық аппараттарды, POS-терминалдарды және QR-кодтарды қолданбай жүргізіледі. Тиісінше, **чектер берілмейді және тұтынушылардың құқықтары бұзылады**.

Айта кету керек, **мемлекет барлық мобилді аудармаларды тексермейді**.

Тек **әртүрлі тұлғалардан үш ай қатарынан ай сайын 100 немесе одан да көп мобилді аударымдар алған тұлғалар** ғана, яғни, кәсіпкерлік қызметтің белгілері байқалған жағдайда тексеру жүргізіледі.

**2. ТУЫСТАР МЕН ДОСТАРҒА АҚША АУДАРУҒА БОЛА МА?**

Жеке тұлғалар бұрынғыдай **өздерінің жеке мақсаттары үшін**: туыстарына, достарына, ата-аналарына, балаларына және басқа да өмірлік жағдайларға байланысты **мобилді аударымдар жасай және қабылдай алады**. Бұған қатысты ешқандай шектеу жоқ.

**3. КЕЙБІР КӘСІПКЕРЛЕР ҚОЛМА-ҚОЛ АҚШАСЫЗ ТӨЛЕМДЕРДІ ҚАБЫЛДАУДАН БАС ТАРТЫП, ТЕК ҚОЛМА-ҚОЛ АҚШАМЕН ТӨЛЕМ ЖАСАУДЫ ТАЛАП ЕТЕ БАСТАДЫ. БҰЛ ҚАНШАЛЫҚТЫ ЗАҢДЫ?**

«Төлемдер және төлем жүйелері туралы» Қазақстан Республикасы Заңының нормаларына сәйкес түрлі төлем тәсілдері қарастырылған – **банк картасымен, QR төлемімен** немесе **қолма-қол ақшамен** *(25-бап).*

Қолма-қол ақшасыз төлемдерді қабылдаудан бас тарту **заңсыз** болып табылады және **тұтынушылардың құқықтарын бұзады**.

Кәсіпкерлердің төлем карточкаларын пайдалана отырып төлемдерді қабылдаудан бас тартқаны үшін бірінші рет **әкімшілік жауапкершілікке тартылып**, **ескерту жасалады**, ал қайталап бұзған жағдайда – **147 680 теңге** *(40 АЕК)* **көлемінде айыппұл салынады** *(ӘҚБтК-нің 194-бабы).*

**4. ЕГЕР КӘСІПКЕР ҚОЛМА-ҚОЛ АҚШАСЫЗ ТӨЛЕМ ҚАБЫЛДАУДАН БАС ТАРТСА, ҚАЙДА ЖҮГІНУГЕ БОЛАДЫ?**

Қолма-қол ақшасыз төлемдерді қабылдаудан бас тарту фактілері туралы **тұрғылықты жері бойынша мемлекеттік кіріс органдарына** жүгіну қажет.

**5. АЛ МЫСАЛЫ, ТАКСИ ЖҮРГІЗУШІЛЕРІ НЕ ІСТЕУІ КЕРЕК? ОЛАР КАССАЛЫҚ АППАРАТТЫ ӨЗДЕРІМЕН БІРГЕ АЛЫП ЖҮРЕ АЛМАЙДЫ ҒОЙ.**

Жеке тасымалдаушылар **жеке кәсіпкер ретінде тіркелуі керек**. Мұны «e-Salyq Business», «Egov Mobile» және кейбір екінші деңгейдегі банктердің мобилді қосымшалары *(«Halyq bank», «Kaspi bank», «BankCenterCredit»)* арқылы жасауға болады.

Бұл ретте қолма-қол ақшасыз төлемдерді қабылдау үшін онлайн режимінде кәсіпкерлік банк шотын ашуға болады, сол жерге көрсетілген қызметтер үшін төлемдер түседі. Ол үшін сізге **тек смартфон қажет. Кассалық аппараттар мен POS-терминалдарды алып жүрудің қажеті жоқ**.

**6. БҰЛ БАСТАМА КӘСІПКЕРЛЕРДІҢ «КӨЛЕҢКЕГЕ» КЕТУІНЕ ӘКЕЛІП СОҚПАЙДЫ МА?**

Қазіргі таңда **салықтық міндеттемелерді адал орындау әлдеқайда тиімді.**

Бүгінде бизнес жүргізуге және оны дамытуға қолайлы жағдай жасалған. Салық режимдерінің тәртібі жеңілдетілді – **салық мөлшерлемелері** қызмет түріне байланысты **тек 1-4%-ды ғана дейін** құрайды.

Егер мұндай жағдайда кәсіпкер мобилді аударымдар қабылдаса, онда ол қазірдің өзінде «көлеңкеде» қалып, салық бақылауына түседі.

Бұл ретте мобилді аударымдарды тексеру **адал салық төлеушілерге әсер етпейді**.

Осылайша, әділдік және міндетті салық салу принциптері жүзеге асырылады. Яғни, барлық салық төлеушілер тең болуы және алынған табыстан салық төлеуі тиіс.